สวัสดีค่ะ หนูมีพสพ.กับแฟนแบบไม่ป้องกันแล้วแฟนหลั่งนอกหนูกลัวท้องเลยไปซื้อยาคุมฉฉ.กินหลังจากมีพสพ.ได้2ชั่วโมงอยากทราบว่ายังจะมีโอกาสท้องอยู่ไหมคะ
สวัสดีค่ะ หากมีเพศสัมพันธ์ โดยไม่ได้ใส่ถุงยางอนามัย และใช้วิธีการหลั่งนอก ก็จะมีโอกาสตั้งครรภ์ได้ประมาณหนึ่งค่ะ แต่หากได้ทานยาคุมฉุกเฉินไป ภายในไม่เกิน12ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ95%ค่ะ ดังนั้น โอกาสในการตั้งครรภ์ก็ถือว่ามีน้อยอยู่หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า99%ไม่ควรทานยาคุมฉุกเฉินบ่อยๆเพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆโดยจะช่วยป้องกันการตั้งครรภ์ได้ประมาณ58%-95%ค่ะ